Theuns Jordaan oorledeTheuns Jordaan (Foto: Facebook) Die sanger Theuns Jordaan is Woensdag in die ouderdom van 50 oorlede. Leukemie is in September verlede jaar by die sanger gediagnoseer en hy het sedertdien chemoterapie ontvang. Hy het ook in Maart vanjaar ŉ beenmurgoorplanting ondergaan. Jordaan het bekendheid verwerf met die treffers “Soos bloed”, “Sal jy bly” en “Net voor die storm kom”. Die rasperstemsanger was ewe bekend vir sy verwerkings van “Beautiful in Beaufort-Wes”, Koos du Plessis se liedjies en sy duet saam met Juanita du Plessis “Bring jou hart”. Sy eerste album, Vreemde Stad, is in 2001 uitgereik en hy het sedertdien van krag tot krag gegaan met talle albums en DVD’s waarvan daar miljoene eksemplare verkoop is. Jordaan is op 10 Januarie 1971 gebore en het op ‘n plaas naby Venterstad grootgeword. Huldeblyke stroom intussen reeds in vir Jordaan.